

**GODIŠNJE IZVJEŠĆE**

**o provedbi Provedbenog programa Općine Breznica**

**za izvještajno razdoblje 01.01.2022. - 31.12.2022.**

**Bisag, siječanj 2023.**

**1. PREGLED STANJA U UPRAVNOM PODRUČJU**

Provedbeni programi jedinica lokalne samouprave su kratkoročni akti strateškog planiranja koji se izrađuju i donose sukladno Zakonu o sustavu strateškog planiranja i upravljanja razvojem Republike Hrvatske („Narodne novine“ broj 123/17 i 151/22). Provedbeni program donosi se za vrijeme trajanja mandata izvršnog tijela jedinice lokalne samouprave i vrijedi za taj mandat, a jedinica lokalne samouprave izvješćuje godišnje putem regionalnog koordinatora Koordinacijsko tijelo o izvršenju provedbenog programa.

Provedbeni program Općine Breznica za razdoblje 2021. - 2025. godine donešen je u prosincu 2021. godine, a Izmjene i dopune Provedbenog programa u prosincu 2022. godine. Provedbenim programom se osigurava provedba razvojnih ciljeva Plana ukupnog razvoja Općine Breznica za razdoblje od 2021. – 2030. godine i drugih hijerarhijski nadređenih akata strateškog planiranja, kao i poveznica s proračunom Općine. Zadatak politike razvoja Općine Breznica je pridonijeti ukupnom regionalnom, a samim time i nacionalnom rastu i razvoju stvaranjem preduvjeta koji će smanjiti društvene i gospodarske razvojne nejednakosti među regijama te omogućiti svim područjima da postanu konkurentna.

U skladu s navedenim u razdoblju od 2021. - 2025. godine Općina Breznica je svoje djelovanje usmjerila na provedbu mjera u okviru tri prioriteta, odnosno strateška cilja definirana u Planu ukupnog razvoja Općine Breznica za razdoblje od 2021. – 2030. godine:

* SC1. Razvoj konkurentnog i održivog gospodarstva;
* SC2. Unaprjeđenje infrastrukturnih dijelova općine;
* SC3. Rast životnog standarda.

U izvještajnom razdoblju od 01.01.2022. do 31.12.2022. godine Općina Breznica nastavila je s provedbom mjera iz Provedbenog programa Općine. Razdoblje je osobito obilježilo povećanje cijene energenata i građevinskog materijala, što će imati znatan utjecaj na troškove održavanja i gradnje komunalne infrastrukture i drugih objekata.

U izvještajnom razdoblju objavljen je i Javni poziv Ministarstva znanosti i obrazovanja na dodjelu bespovratnih sredstava za ulaganja u izgradnju, dogradnju, nadogradnju, rekonstrukciju i opremanje predškolskih ustanova. Poziv se financira EU sredstvima kroz Nacionalni plan oporavka i otpornosti, a Općina Breznica je u partnerstvu s Općinom Breznički Hum prijavila na Poziv projekt izgradnje novog objekta područnog vrtića u Breznici. Izgradnjom novog područnog vrtića kapaciteta od 64 djece Općina Breznica planira riješiti problem prevelikog broja djece u matičnom objektu u Bisagu. Zbog uvjeta financiranja projekata iz Poziva, gdje je najviši iznos financiranja određen samo brojem novih dnevnih boravaka vrtića bez obzira na stvarne troškove izgradnje, Općina Breznica je u ovaj projekt ušla s pretpostavkom da će znatan dio troškova izgradnje morati pokriti iz općinskog proračuna, barem do otvaranja novih programa iz kojih bi se mogla dobiti sredstva za sufinanciranje vlastitog udjela u EU projektima. Projekt izgradnje područnog vrtića u Breznici je Izmjenama i dopunama Provedbenog programa od prosinca 2022. godine uvršten kao nova aktivnost pod Mjerom 3.1. Razvoj predškolskog odgoja.

Kroz Mjeru 1.1. Gospodarski razvoj planirao se otkup zemljišta u gospodarskoj zoni u naselju Bisag u cilju izgradnje infrastrukture u zoni i privlačenja poduzetnika. Provedba istog je bila odgođena u prvoj polovici 2022. godine zbog potrebe osiguravanja sredstava za projekt izgradnje područnog vrtića, da bi se u međuvremenu pojavio poduzetnik koji za potrebe svog projekta sam otkupljuje cjelokupnu površinu planirane gospodarske zone. Budući da više nema slobodnog zemljišta koje bi se moglo otkupiti u planiranoj gospodarskoj zoni, provedba ove mjere je obustavljena Izmjenama i dopunama Provedbenog programa Općine Breznica od prosinca 2022. godine.

**2. IZVJEŠĆE O NAPRETKU U PROVEDBI MJERA**

Provedbenim programom Općine Breznica za razdoblje 2021. - 2025. godine od prosinca 2021. godine planirana je provedba 10 mjera za ispunjavanje ciljeva razvojnih strategija i drugih važećih povezanih hijerarhijski viših akata strateškog planiranja. Izmjenama i dopunama Provedbenog programa Općine Breznica od prosinca 2022. godine obustavljena je provedba Mjere 1.1. Gospodarski razvoj. Provedba ostalih 9 mjera je pokrenuta i u tijeku.

**SC1. RAZVOJ KONKURENTNOG I ODRŽIVOG GOSPODARSTVA**

**Mjera 1.1. Gospodarski razvoj**

Kroz ovu mjeru bio je planiran otkup zemljišta u gospodarskoj zoni u naselju Bisag u cilju izgradnje infrastrukture u zoni i privlačenja poduzetnika. Provedba istog je bila odgođena u prvoj polovici 2022. godine zbog potrebe osiguravanja sredstava za projekt izgradnje područnog vrtića. U međuvremenu se pojavio poduzetnik koji za potrebe svog projekta sam otkupljuje cjelokupnu površinu planirane gospodarske zone. Budući da više nema slobodnog zemljišta koje bi se moglo otkupiti u planiranoj gospodarskoj zoni, provedba ove mjere je obustavljena Izmjenama i dopunama Provedbenog programa Općine Breznica od prosinca 2022. godine.

**Mjera 1.2. Učinkovita javna uprava**

Cilj ove mjere jest jačanje institucionalnih kapaciteta javnih tijela i zainteresiranih strana te učinkovite javne uprave u svrhu adekvatnog upravljanja gospodarskim razvojem općine.

Navedena mjera uključuje kontinuirano unaprjeđenje pravno normativnih poslova, materijalne i ostale rashode vezane za rad upravnih tijela i administracije, kao i jačanje kompetencija i unaprjeđenje sustava lokalne uprave te učinkovito upravljanje javnim prostorom i imovinom (kapitalna ulaganja u opremu i ostalu imovinu). Mjera se odnosi na redovne aktivnosti kao i donošenje akata i mjera iz djelovanja predstavničkog, izvršnog tijela i mjesne samouprave. Ulaganja se odnose na aktivnosti za redovno poslovanje odnosno pravno normativne poslove, materijalne i ostale rashode vezani za rad upravnih tijela i administracije, jačanje kompetencija i unaprjeđenje sustava lokalne uprave, učinkovito upravljanje javnim prostorom i imovinom, te pripremanje projekata za sufinanciranje sredstvima ESI fondova.

|  |  |
| --- | --- |
| Aktivnosti | Rokovi |
| Pravno normativni poslovi, materijalni i ostali rashodi vezani za rad upravnih tijela i administracije | Svibanj, 2025. (kontinuirano) |
| Djelatnost izvršnog tijela, predstavničkih tijela i upravnih tijela samoupravne jedinice | Do 31. siječnja tekuće godine za prethodnu godinu (godišnje izvješće)  Do 31. srpnja za tekuću godinu (polugodišnje izvješće) |
| Jačanje kompetencija i unaprjeđenje sustava lokalne uprave | Svibanj, 2025. (kontinuirano) |
| Učinkovito upravljanje javnim prostorom i imovinom | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2022.) | Ostvarena vrijednost (2022.) |
| broj izdanih rješenja | 50 | 50 | 73 |
| broj projekata JLS kojima je odobreno sufinanciranje sredstvima ESI fondova | 4 | 5 | 4 |
| broj digitaliziranih usluga koje pružaju upravna tijela JLS | 0 | 1 | 0 |
| broj pripremljenih izvještaja o provedbi akata strateškog planiranja | 0 | 2 | 2 |

Status provedbe mjere: U tijeku

Ukupna planirana sredstva 2021. - 2025. godine: 1.058.074,37 €

Utrošena proračunska sredstva u izvještajnom razdoblju: 226.271,68 €

Sva tijela Općine Breznica redovito su izvršavala svoje obveze u izvještajnom razdoblju.

U izvještajnom razdoblju Općina Breznica prijavila je tri projekta na sufinanciranje iz fondova EU, te se sada čekaju rezultati istih. Općina Breznica javila se i na četiri natječaja iz nacionalnih programa, u tri od kojih je osigurano financiranje programa i projekata Općine ukupne vrijednosti od 59.725,26 €.

U izvještajnom razdoblju provedena je i nabava kompletnog informacijskog sustava uredskog poslovanja Općine Breznica.

**SC2. UNAPRJEĐENJE INFRASTRUKTURNIH DIJELOVA OPĆINE**

**Mjera 2.1. Izgradnja i rekonstrukcija komunalne infrastrukture i povećanje prometne sigurnosti**

Izgradnja i rekonstrukcija komunalne infrastrukture usmjerena je na kapitalna ulaganja u poboljšanje prometnog sustava, rekonstrukciju, izgradnju i investicijsko održavanje komunalnih objekata i nabavu opreme.

Na području Općine Breznica potrebno je poboljšati prometnu infrastrukturu, povećati ukupnu sigurnost cestovnog prometa, unaprijediti javnu rasvjetu sukladno potrebama, urediti javne površine, planirati i izgraditi kanalizacijsku infrastrukturu te druge objekte komunalne infrastrukture u cilju rješavanja problema i povećanja standarda i kvalitete života, kako za lokalno stanovništvo tako i za posjetitelje.

|  |  |
| --- | --- |
| Aktivnosti | Rokovi |
| Izgradnja cesta i ostalih prometnih objekata | Svibanj, 2025. (kontinuirano) |
| Izrada projektne dokumentacije za sustav odvodnje i pročišćavanja otpadnih voda | Svibanj, 2025. |
| Izgradnja vodovoda | Svibanj, 2025. (kontinuirano) |
| Izgradnja i rekonstrukcija javne rasvjete | Svibanj, 2025. (kontinuirano) |
| Izgradnja i rekonstrukcija ostalih građevinskih objekata | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2022.) | Ostvarena vrijednost (2022.) |
| kilometri asfaltiranih nerazvrstanih cesta | 24 | 25 | 25 |
| broj novih korisnika priključenih na vodovodnu mrežu | 7 | 7 | 6 |
| udio LED rasvjetnih tijela u sustavu javne rasvjete Općine | 50% | 65% | 80% |
| broj izgrađenih ili rekonstruiranih građevinskih objekata | 6 | 7 | 8 |

Status provedbe mjere: U tijeku

Ukupna planirana sredstva 2021. - 2025. godine: 1.561.088,97 €

Utrošena proračunska sredstva u izvještajnom razdoblju: 147.997,17 €

Općina Breznica provela je dva projekta modernizacije nerazvrstanih cesta u izvještajnom razdoblju: NC Borenec Donji – Lovački dom i NC Breznica – Jalžabetić, ukupne vrijednosti od 73.514,04 €. Za iste je Općini odobreno sufinanciranje kroz nacionalni program Ministarstva regionalnoga razvoja i fondova EU.

U izvještajnom razdoblju izgrađene su i dvije autobusne stanice u Borencu i Draškoviću za potrebe prijevoza učenika u Osnovnu školu u Bisagu.

U drugoj polovici 2022. godine provedena je Faza 5. projekta modernizacije javne rasvjete u vrijednosti od 42.255,62 €. Za projekt je osigurano sufinanciranje od strane Ministarstva prostornoga uređenja, graditeljstva i državne imovine.

U izvještajnom razdoblju Općina Breznica je na financiranje iz fondova EU prijavila i projekt izrade projektne dokumentacije za biciklističku infrastrukturu na području Općine Breznica.

**Mjera 2.2. Održavanje komunalne infrastrukture**

Mjera održavanja komunalne infrastrukture jedno je od najvažnijih pitanja lokalne zajednice. Održavanje komunalne infrastrukture obuhvaća tekuće i investicijsko održavanje komunalne infrastrukture, odnosno obavljanje sljedećih djelatnosti:

1. održavanje nerazvrstanih cesta,

2. održavanje javne rasvjete,

3. održavanje zelenih površina i

4. održavanje groblja.

|  |  |
| --- | --- |
| Aktivnosti | Rokovi |
| Održavanje komunalne infrastrukture i građevinskih objekata | Svibanj, 2025. (kontinuirano) |
| Održavanje cesta | Svibanj, 2025. (kontinuirano) |
| Održavanje javne rasvjete | Svibanj, 2025. (kontinuirano) |
| Održavanje javnih površina | Svibanj, 2025. (kontinuirano) |
| Održavanje ostale komunalne infrastrukture | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2022.) | Ostvarena vrijednost (2022.) |
| kilometri održavanih nerazvrstanih cesta | 78 | 78 | 78 |
| broj svjetiljki javne rasvjete koje se održavaju | 650 | 650 | 650 |
| ostala održavana komunalna infrastruktura u m2 | 22.200 | 22.400 | 22.400 |

Status provedbe mjere: U tijeku

Ukupna planirana sredstva 2021. - 2025. godine: 790.371,84 €

Utrošena proračunska sredstva u izvještajnom razdoblju: 79.883,23 €

U izvještajnom razdoblju Općina Breznica nastavila je s održavanjem sve komunalne infrastrukture u svojoj nadležnosti – nerazvrstanih cesta, javne rasvjete i druge komunalne infrastrukture.

Radovi na održavanju se provode prema potrebi, a provode ih gospodarski subjekti s kojima je Općina sklopila ugovore za predmetne radove. U 2022. godini provedena je nabava i sklopljeni su novi ugovori za rad strojem i prijevoz kamenog materijala za održavanje nerazvrstanih cesta, održavanje zelenih površina te zimsko održavanje nerazvrstanih cesta.

**Mjera 2.3. Uređenje naselja**

Kao bi se zaustavio proces depopulacije, potrebno je ulagati u poboljšanje i proširenje društvene infrastrukture, što uključuje održavanje, građenje, rekonstruiranje, adaptaciju i opremanje objekata razne namjene (društveni i vatrogasni domovi, igrališta, dječji vrtić,...). Mjera uključuje i aktivnosti vezane uz rekonstrukciju i prenamjenu objekata u vlasništvu Općine koji u trenutnom stanju nisu adekvatni za korištenje.

|  |  |
| --- | --- |
| Aktivnosti | Rokovi |
| Uređenje društvenih domova | Svibanj, 2025. (kontinuirano) |
| Uređenje vrtića | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2022.) | Ostvarena vrijednost (2022.) |
| udio realizacije provedbe predviđenih aktivnosti - kumulativ | 10% | 25% | 24% |

Status provedbe mjere: U tijeku

Ukupna planirana sredstva 2021. - 2025. godine: 112.483,40 €

Utrošena proračunska sredstva u izvještajnom razdoblju: 27.189,97 €

U izvještajnom razdoblju Općina je na financiranje iz fondova EU kroz Program ruralnog razvoja prijavila projekt rekonstrukcije sportskog igrališta u Breznici. Također su provedene i pripremne aktivnosti (izrada projektne dokumentacije, prijava na sufinanciranje od strane Središnjeg državnog ureda za demografiju i mlade) za projekt proširenja dječjeg igrališta u sklopu Dječjeg vrtića u Bisagu.

U 2022. godini izvedeni su i interventni radovi na održavanju i nabavljena je nova oprema za Društveni dom Bisag.

U izvještajnom razdoblju opremljena su i dva igrališta u Podvorcu i Borencu.

**SC3. RAST ŽIVOTNOG STANDARDA**

**Mjera 3.1. Razvoj predškolskog odgoja**

Cilj ove mjere je pomoć roditeljima u odgoju i obrazovanju djece, kao i ulaganje u kvalitetan razvoj svih pojedinaca. Ispunjenje ovih ciljeva doprinosi poboljšanju demografskog stanja Općine jer će se provedbom istih zadržati mlade obitelji. Planirana sredstva za ovu mjeru namijenjena su za održavanje i razvoj predškolskog odgoja u Dječjem vrtiću Pčelica Bisag.

Izmjenama i dopunama Provedbenog plana kao nova aktivnost pod ovom mjerom dodan je projekt izgradnje područnog vrtića u naselju Breznica.

|  |  |
| --- | --- |
| Aktivnosti | Rokovi |
| Redovna djelatnost vrtića | Svibanj, 2025. (kontinuirano) |
| Provedba predškolskog odgoja | Svibanj, 2025. (kontinuirano) |
| Izgradnja vrtića | Svibanj, 2025. |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2022.) | Ostvarena vrijednost (2022.) |
| ukupan broj upisane djece predškolske dobi na području Općine (kumulativ) | 75 | 75 | 64 |
| broj novoupisane djece u dječji vrtić Pčelica Bisag | 15 | 15 | 0 |
| broj novoupisane djece predškolske dobi u područni vrtić u Breznici | N/P | N/P | N/P |

Status provedbe mjere: U tijeku

Ukupna planirana sredstva 2021. - 2025. godine: 2.483.565,73 €

Utrošena proračunska sredstva u izvještajnom razdoblju: 241.014,00 €

U izvještajnom razdoblju Općina Breznica nastavila je s redovitim financiranjem rada Dječjeg vrtića Pčelica Bisag. Kroz natječaj Središnjeg državnog ureda za demografiju i mlade Općina Breznica osigurala je 29.199,02 € namijenjenih za održavanje i razvoj predškolske djelatnosti.

Zbog nužnosti usklađivanja broja djece u odgojnim skupinama s državnim pedagoškim standardom Dječji vrtić Pčelica Bisag nije mogao provoditi upis djece u izvještajnom razdoblju. Iz tog razloga znatno je povećan broj korisnika vanjskih vrtića kojima Općina Breznica sufinancira uslugu vrtića. Općina Breznica je donijela i odluku kojom se povećava iznos sufinanciranja za korisnike vanjskih vrtića.

U cilju povećanja broja djece u vrtiću i usklađivanja s državnim pedagoškim standardima, Općina Breznica je pokrenula i projekt izgradnje područnog vrtića u naselju Breznica. Planirani objekt pohađat će 64 djece u 4 odgojne skupine, a uz djecu iz Općine Breznica pohađala bi ga i djeca projektnog partnera Općine Breznički Hum. Općina je 2022. godine prijavila ovaj projekt na Poziv na dodjelu bespovratnih sredstava Ministarstva znanosti i obrazovanja u sklopu Nacionalnog plana oporavka i otpornosti. Ukupna vrijednost projekta procijenjena je na 1.022.742,36 €, a od Ministarstva su zatražena sredstva u iznosu od 690.358,57 € (ostatak će se financirati iz proračuna Općine Breznica). Početak provedbe projekta očekuje se 2023. godine, a završetak 2024. godine. U proračunu za 2023. godinu za projekt je planirano 450.000,00 €, a ostatak vrijednosti projekta će biti financiran iz proračuna za 2024. godinu.

**Mjera 3.2. Razvoj školstva**

Cilj ove mjere je ulaganje u kvalitetan razvoj svih pojedinaca i doprinos poboljšanju demografskog stanja u Općini. Sredstva za javne potrebe u području osnovnoškolskog obrazovanja odnose se na pomoći osnovnom školstvu kroz financiranje nabave bilježnica, radnih bilježnica te druge pomoći za učenike s područja Općine Breznica. U području visokoškolskog obrazovanja Općina Breznica također redovito isplaćuje novčane potpore (stipendije) studentima.

|  |  |
| --- | --- |
| Aktivnosti | Rokovi |
| Redovna djelatnost osnovnih škola | Svibanj, 2025. (kontinuirano) |
| Stipendiranje studenata s područja Općine | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2022.) | Ostvarena vrijednost (2022.) |
| ukupan broj učenika osnovnih škola | 190 | 190 | 193 |
| broj stipendiranih studenata | 13 | 14 | 14 |

Status provedbe mjere: U tijeku

Ukupna planirana sredstva 2021. - 2025. godine: 129.296,15 €

Utrošena proračunska sredstva u izvještajnom razdoblju: 25.159,59 €

Općina Breznica je u izvještajnom razdoblju nastavila redovito isplaćivati stipendije studentima s područja Općine. Ukupno je u 2022. godini isplaćeno 13.378,46 € za 14 stipendija. Također je proveden i natječaj za dodjelu stipendija za kalendarsku godinu 2023.

Općina Breznica je i u novoj 2022./2023. akademskoj godini nastavila financirati besplatne bilježnice i radne bilježnice za učenike osnovnih škola s područja Općine, za što je utrošeno 11.242,27 €.

**Mjera 3.3. Unaprjeđenje sustava socijalne skrbi**

Socijalna politika koju Općina provodi ima za osnovni cilj poboljšanje položaja najugroženijeg dijela stanovništva, pri čemu se osobit prioritet daje otklanjanju i suzbijanju siromaštva i socijalne isključenosti**.** Navedenom mjerom želi se pomoći ugroženim i marginaliziranim skupinama društva, potaknuti rast nataliteta, zadržati stanovnike Općine i raditi na doseljavanju novog stanovništva.

Sredstva za javne potrebe u području socijalne skrbi odnose se na:

* 1. jednokratne naknade za novorođenčad,
  2. naknade građanima i kućanstvima u novcu i
  3. ostale naknade u naravi.

|  |  |
| --- | --- |
| Aktivnosti | Rokovi |
| Dodjela subvencija, pomoći i donacija | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2022.) | Ostvarena vrijednost (2022.) |
| broj naknada za novorođenčad | 22 | 23 | 14 |
| broj ostalih naknada | 15 | 15 | 10 |

Status provedbe mjere: U tijeku

Ukupna planirana sredstva 2021. - 2025. godine: 104.913,68 €

Utrošena proračunska sredstva u izvještajnom razdoblju: 12.445,88 €

Općina je u izvještajnom razdoblju nastavila s davanjem naknada za novorođenu djecu, kao i ostalih socijalnih naknada za socijalno ugrožene u cilju smanjenja rizika od siromaštva i socijalne isključenosti. U izvještajnom razdoblju isplaćeno je 24 naknada u ukupnom iznosu od 12.445,88 €.

**Mjera 3.4. Razvoj sporta**

Cilj ove mjere je kroz financiranje sportskih udruga pomoći udrugama u organizaciji raznih sportsko – rekreativnih sadržaja, treninga i natjecanja, kao i omogućavanje prostornih uvjeta za rad sportskih organizacija, te na taj način poticati i promicati zdrav i aktivan život.

Sredstva za javne potrebe u području sporta dodjeljuju se udrugama temeljem prijave na javni poziv za financiranje programa i projekata koje provode udruge.

|  |  |
| --- | --- |
| Aktivnosti | Rokovi |
| Poticanje razvoja sporta i rekreacije (financiranje aktivnosti sportskih udruga) | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2022.) | Ostvarena vrijednost (2022.) |
| broj sportskih klubova koji primaju subvenciju za rad | 4 | 5 | 4 |

Status provedbe mjere: U tijeku

Ukupna planirana sredstva 2021. - 2025. godine: 27.888,44 €

Utrošena proračunska sredstva u izvještajnom razdoblju: 4.778,02 €

Općina je u izvještajnom razdoblju nastavila s financiranjem aktivnosti sportskih udruga koje djeluju na području Općine Breznica. Financirane su 4 sportske udruge u ukupnom iznosu od 4.778,02 €.

**Mjera 3.5. Razvoj udruga**

Uz sportske udruge na području Općine djeluju i dobrovoljna vatrogasna društva te udruge iz područja humanitarnih aktivnosti, kulture i lovstva. Postojeće udruge uglavnom su ovisne o proračunu te je potrebno unaprijediti njihove kapacitete. Sredstva se udrugama dodjeljuju temeljem prijave na javni poziv za financiranje programa i projekata koje provode udruge, odnosno temeljem zakona o financiranju vatrogastva i Crvenog križa. Mjera uključuje i aktivnosti za poticanje kulturnih aktivnosti je usmjerena na temeljnu značajnu povijesnu i kulturnu baštinu odnosno usmjerene očuvanju tradicije i običaja kroz ulaganja u kulturne organizacije i manifestacije. Uz suradnju s drugim udrugama civilnog društva ova mjera uključuje i suradnju s vjerskim zajednicama.

|  |  |
| --- | --- |
| Aktivnosti | Rokovi |
| Razvoj udruga (financiranje aktivnosti) | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2022.) | Ostvarena vrijednost (2022.) |
| broj ostalih udruga koje se financiraju | 10 | 10 | 23 |

Status provedbe mjere: U tijeku

Ukupna planirana sredstva 2021. - 2025. godine: 213.877,82 €

Utrošena proračunska sredstva u izvještajnom razdoblju: 50.753,10 €

Osim sportskih udruga Općina je u izvještajnom razdoblju nastavila s financiranjem aktivnosti i drugih udruga i organizacija civilnog društva koje djeluju na području Općine Breznica. U izvještajnom razdoblju financirano je 23 drugih udruga i organizacija civilnog društva u ukupnom iznosu od 50.753,10 €.

**3. DOPRINOS OSTVARENJU CILJEVA JAVNIH POLITIKA**

Mjere koje Općina Breznica provodi kroz Provedbeni program doprinose provedbi razvojnih ciljeva Plana ukupnog razvoja Općine Breznica za razdoblje od 2021. – 2030. godine i Nacionalne razvojne strategije Republike Hrvatske do 2030. godine kako slijedi:

|  |  |  |
| --- | --- | --- |
| Mjera | Ciljevi iz Plana ukupnog razvoja Općine Breznica | Ciljevi iz Nacionalne razvojne strategije Republike Hrvatske |
| **1.2. Učinkovita javna uprava** | SC1. Razvoj konkurentnog i održivog gospodarstva | SC3. Učinkovito i djelotvorno pravosuđe, javna uprava i upravljanje državnom imovinom |
| Važniji ostvareni rezultati: U izvještajnom razdoblju Općina Breznica prijavila je tri projekta na sufinanciranje iz fondova EU, te se sada čekaju rezultati istih. Općina Breznica javila se i na četiri natječaja iz nacionalnih programa, u tri od kojih je osigurano financiranje programa i projekata Općine ukupne vrijednosti od 59.725,26 €. | | |
| **2.1. Izgradnja i rekonstrukcija komunalne infrastrukture i povećanje prometne sigurnosti** | SC2. Unaprjeđenje infrastrukturnih dijelova općine | SC1. Konkurentno i inovativno gospodarstvo  SC8. Ekološka i energetska tranzicija za klimatsku neutralnost  SC10. Održiva mobilnost |
| Važniji ostvareni rezultati: Općina Breznica provela je dva projekta modernizacije nerazvrstanih cesta u izvještajnom razdoblju: NC Borenec Donji – Lovački dom i NC Breznica – Jalžabetić, ukupne vrijednosti od 73.514,04 €. U izvještajnom razdoblju izgrađene su i dvije autobusne stanice u Borencu i Draškoviću za potrebe prijevoza učenika u Osnovnu školu u Bisagu. U drugoj polovici 2022. godine provedena je Faza 5. projekta modernizacije javne rasvjete u vrijednosti od 42.255,62 €. | | |
| **2.2. Održavanje komunalne infrastrukture** | SC2. Unaprjeđenje infrastrukturnih dijelova općine | SC1. Konkurentno i inovativno gospodarstvo  SC8. Ekološka i energetska tranzicija za klimatsku neutralnost  SC10. Održiva mobilnost |
| Važniji ostvareni rezultati: U izvještajnom razdoblju Općina Breznica nastavila je s održavanjem sve komunalne infrastrukture u svojoj nadležnosti – nerazvrstanih cesta, javne rasvjete i druge komunalne infrastrukture. Na održavanje komunalne infrastrukture u izvještajnom razdoblju utrošeno je 79.883,23 €. | | |
| **2.3. Uređenje naselja** | SC2. Unaprjeđenje infrastrukturnih dijelova općine | SC8. Ekološka i energetska tranzicija za klimatsku neutralnost |
| Važniji ostvareni rezultati: U izvještajnom razdoblju Općina je na financiranje iz fondova EU kroz Program ruralnog razvoja prijavila projekt rekonstrukcije sportskog igrališta u Breznici. Izvedeni su i interventni radovi na održavanju i nabavljena je nova oprema za Društveni dom Bisag. U izvještajnom razdoblju opremljena su i dva igrališta u Podvorcu i Borencu. | | |
| **3.1. Razvoj predškolskog odgoja** | SC3. Rast životnog standarda | SC2. Obrazovani i zaposleni ljudi |
| Važniji ostvareni rezultati: U izvještajnom razdoblju Općina Breznica nastavila je s redovitim financiranjem rada Dječjeg vrtića Pčelica Bisag. Kroz natječaj Središnjeg državnog ureda za demografiju i mlade Općina Breznica osigurala je 29.199,02 € namijenjenih za održavanje i razvoj predškolske djelatnosti. U cilju povećanja broja djece u vrtiću i usklađivanja s državnim pedagoškim standardima, Općina Breznica je pokrenula i projekt izgradnje područnog vrtića u naselju Breznica i prijavila ga na Poziv na dodjelu bespovratnih sredstava Ministarstva znanosti i obrazovanja u sklopu Nacionalnog plana oporavka i otpornosti. Ukupna vrijednost projekta procijenjena je na 1.022.742,36 €, a od Ministarstva su zatražena sredstva u iznosu od 690.358,57 € (ostatak će se financirati iz proračuna Općine Breznica). Početak provedbe projekta očekuje se 2023. godine, a završetak 2024. godine. | | |
| **3.2. Razvoj školstva** | SC3. Rast životnog standarda | SC2. Obrazovani i zaposleni ljudi |
| Važniji ostvareni rezultati: Općina Breznica je u izvještajnom razdoblju nastavila redovito isplaćivati stipendije studentima s područja Općine. Ukupno je u 2022. godini isplaćeno 13.378,46 € za 14 stipendija. Općina Breznica je i u novoj 2022./2023. akademskoj godini nastavila financirati besplatne bilježnice i radne bilježnice za učenike osnovnih škola s područja Općine, za što je utrošeno 11.242,27 €. | | |
| **3.3. Unaprjeđenje sustava socijalne skrbi** | SC3. Rast životnog standarda | SC5. Zdrav, aktivan i kvalitetan život |
| Važniji ostvareni rezultati: Općina je u izvještajnom razdoblju nastavila s davanjem naknada za novorođenu djecu, kao i ostalih socijalnih naknada za socijalno ugrožene u cilju smanjenja rizika od siromaštva i socijalne isključenosti. U izvještajnom razdoblju isplaćeno je 24 naknada u ukupnom iznosu od 12.445,88 €. | | |
| **3.4. Razvoj sporta** | SC3. Rast životnog standarda | SC5. Zdrav, aktivan i kvalitetan život |
| Važniji ostvareni rezultati: Općina je u izvještajnom razdoblju nastavila s financiranjem aktivnosti sportskih udruga koje djeluju na području Općine Breznica. Financirane su 4 sportske udruge u ukupnom iznosu od 4.778,02 €. | | |
| **3.5. Razvoj udruga** | SC3. Rast životnog standarda | SC5. Zdrav, aktivan i kvalitetan život |
| Važniji ostvareni rezultati: Osim sportskih udruga Općina je u izvještajnom razdoblju nastavila s financiranjem aktivnosti i drugih udruga i organizacija civilnog društva koje djeluju na području Općine Breznica. U izvještajnom razdoblju financirano je 23 drugih udruga i organizacija civilnog društva u ukupnom iznosu od 50.753,10 €. | | |

Popunjeni tablični predložak izvješća s podacima o napretku u provedbi mjera nalazi se u prilogu i sastavni je dio ovog Izvješća.

KLASA: 972-03/23-01/01

URBROJ: 2186-23-03-23-1

Bisag, 18.01.2023. godine

Općinski načelnik

Stjepan Krobot